Makrellhai

Makrellhai (Isurus oxyrinchus) er en hai som finnes i Atlanterhavet og ferdes oftes på åpent hav eller i nærheten av overflaten. På oppsiden er den blå. Buken er hvit. Makrellhaien i Atlanterhavet er den ene av to arter makrellhaier eller makohaier, den andre arten er isurus paucus befinner seg i Stillehavet og Det indiske hav. Begge tilhører håbrannfamilien (Isuridae)

Makrellhai har i noen tilfeller blitt registrert i kyststrøk. Den kan bli opptil 4,5 m lang og er nært beslektet den mer kjente hvithaien. Normallengde er 2–3 meter og normalvekt er 60–400 kg. Statistikk fra International Shark Attack File har registrert åtte uprovoserte haiangrep fra denne arten i løpet av mer enn 400 år, mellom 1580 og 2007, hvorav to dødelige.

I 2005 ble det funnet halvt oppspiste seler og niser, sørøst i England. Man tror det kan ha vært en makrellhai som sto bak, selv om disse er sjeldne i Nordsjøen. Engelske myndigheter gikk da ut med advarsler til personer som oppholdt seg langs kysten. En hai som ble filmet i 2007 ved en plattform på Ulafeltet på norsk sokkel i Nordsjøen ble antatt å være en makrellhai, men eksperter fastslo senere at det var en håbrann..
 
I det siste  har det gått ut advarsler til fiskere i Norge, spesielt til personer som oppholder seg i mindre båter utenfor kysten.

Referanser

Eksterne lenker 
 

Haier
Sterkt truede arter på IUCNs rødliste
Fisk i Middelhavet
Fisk i Atlanterhavet
Fisk i Stillehavet
Israels fisker
New Zealands fisker
Cubas fisker
Den dominikanske republikks fisker
Fisker formelt beskrevet i 1810
Takson navngitt av Constantine Samuel Rafinesque